केमिकल अटैक से निपटने की ट्रेनिंग लेकर लौटे कस्टम अफसर
अटारी बार्डर/अमृतसर | न्यूक्लियरहथियारों के साथ-साथ केमिकल, बायोलॉजिकल और रेडियोलॉजिकल अटैक के खतरे बढ़ रहे हैं उसके मद्देनजर हमारी सुरक्षा एजेंसियों ही नहीं बल्कि आम आदमी को भी सतर्क रहना होगा। फिलहाल पाकिस्तान से लगते अटारी बार्डर स्थित इंटीग्रेटेड चैक पोस्ट पर तैनात कस्टम विभाग ऐसे अटैक से निपटने को तैयार है।
पाक के साथ बनते-बिगड़े रिश्तों को देखते हुए इस तरह के अटैक को नजरअंदाज नहीं किया जा सकता। खुफिया एजेंसियों की मानें तो पाक कुछ जगहों पर केमिकल वेपन यूज कर रहा है। सरकार को इसके सबूत भी मिले हैं। रक्षा मंत्री मनोहर पर्रिकर ने भी हाल ही में बयान भी दिया था। पर्रिकर ने यह भी कहा था कि अफगानिस्तान और उत्तरी हिस्सों से कई ऐसी रिपोर्ट्स रही हैं, जिससे ये लगता है कि पाक यहां पर केमिकल वैपन्स का इस्तेमाल कर रहा है।
खैर, डिप्टी कस्टम कमिश्नर आईसीपी बलविंदर सिंह धालीवाल ने बताया, हालात के मद्देनजर इस तरह के अटैक अब आम हैं और समय की नजाकत को समझते हुए कस्टम ने भी इससे निपटने की पहल कदमी की है। इससे निपटने और बचाव के लिए वह अभी हाल ही में एक यूएस स्थित रिचलैंड से ट्रेनिंग लेकर लौटे हैं। उनसे पहले उनके तीन और अधिकारी ट्रेनिंग ले चुके हैं। उनका कहना है कि उस ट्रेनिंग से मिले गुर को वह अन्य लोगों में शेयर करते हैं ताकि ऐसी किसी भी स्थिति से निपटा जा सके।
hin_Deva hin_Deva hin_Deva hin_Deva